Sandra Bullock
D'Sandra Annette Bullock, gebuer de 26. Juli 1964 zu Arlington, Virginia, ass eng US-amerikanesch Schauspillerin a Filmproduzentin.

D'Sandra Bullock, där hir Mamm eng däitsch Operesängerin war, huet hir Kandheet gréisstendeels an Däitschland verbruecht. Si gouf duerch d'Actionfilmer Demolition Man (1993) a Speed (1994) an d'Romanz While You Were Sleeping (1995) berüümt an zielt zënterdeems zu de beléiftste Schauspillerinne vun Hollywood an och zu deene mat der héchster Pai.

Zu hire gréisste Succèsen ziele virun allem Kaméidistécker, wéi Miss Undercover (2000), Two Weeks Notice (2002), The proposal (2009) an The Heat (2013). Si konnt sech awer och a méi eeschte Rolle behaapten, wéi an L.A. Crash (2004, de Film krut en Oscar), dem Drama Blind Side (2009) an dem Science-Fiction-Thriller Gravity (2013). Fir Blind Side krut d'Sandra Bullock den Oscar an e Golden Globe fir déi bescht Schauspillerin.

Gravity, war de Film vun hirer Carrière mat bis ewell deem gréisste finanzielle Succès; si selwer krut dofir, well se Prozenter op de Recetten zegutt hat, op d'mannst 70 Milliounen Dollar.

Filmographie

Um Spaweck 

Oscar fir déi bescht Schauspillerin
US-amerikanesch Filmschauspillerinnen
Gebuer 1964
Golden Globe fir déi bescht Schauspillerin an engem dramatesche Film
US-amerikanesch Televisiounsschauspillerinnen
Hollywood Walk of Fame